b'\n_START_ARTICLE_\nKontracepcija\n_START_SECTION_\nKontracepcija ir \xc5\xa1eimos planavimas\n_START_PARAGRAPH_\nKartais kontracepcija ir \xc5\xa1eimos planavimas yra vartojami kaip sinonimai, ta\xc4\x8diau tai n\xc4\x97ra tas pats. Esminis skirtumas tarp j\xc5\xb3 yra tas, kad \xc5\xa1eimos planavimas, kaip ir pavadinimas sako, yra taikomas \xc5\xa1eimos gyvenime (arba kai pora yra pastoviuose santykiuose), ir apima i\xc5\xa1 anksto suplanuot\xc4\x85 veiksm\xc5\xb3 visum\xc4\x85 siekiant ne tik atid\xc4\x97ti n\xc4\x97\xc5\xa1tum\xc4\x85, ta\xc4\x8diau ir pastoti, tuo tarpu kontracepcijos objektas yra tik n\xc4\x97\xc5\xa1tumo i\xc5\xa1vengimas, nepriklausomai nuo to ar pora yra pastoviuose santykiuose, ar atsitiktiniuose.\n_START_SECTION_\nIstorija\n_START_PARAGRAPH_\nKontracepcija daugelyje \xc5\xa1ali\xc5\xb3 buvo ir yra labai skirtingai ir kontroversi\xc5\xa1kai vertinama, priklausomai nuo kult\xc5\xabrini\xc5\xb3 vertybi\xc5\xb3 ir religini\xc5\xb3 pa\xc5\xbei\xc5\xabr\xc5\xb3._NEWLINE_Nuo seniausi\xc5\xb3 laik\xc5\xb3 \xc5\xbemon\xc4\x97s taik\xc4\x97 \xc4\xafvairius b\xc5\xabdus n\xc4\x97\xc5\xa1tumui i\xc5\xa1vengti. Jau antikos laikais \xc5\xbeinota apie kalendorin\xc4\xaf metod\xc4\x85, senov\xc4\x97s kinai, pasteb\xc4\x97j\xc4\x99, kad nuo spermos, i\xc5\xa1siliejusios pakartotos sueities metu, pastoja ma\xc5\xbeai moter\xc5\xb3, tod\xc4\x97l pirm\xc4\x85 kart\xc4\x85 sperm\xc4\x85 i\xc5\xa1liedavo kitur \xe2\x80\x93 ant moters pilvo, kr\xc5\xabt\xc5\xb3, \xc4\xaf burn\xc4\x85 ir pan. Jau Viduram\xc5\xbeiais naudotos priemon\xc4\x97s, kurias dabar vadiname prezervatyvais, tik vietoje gumos, kurios tuo metu nebuvo, naudotos kitos med\xc5\xbeiagos._NEWLINE_Istorijos eigoje labiausiai buvo paplit\xc4\x99 nutrauktosios sueities, laktacin\xc4\x97s amenor\xc4\x97jos, moters vaising\xc5\xb3j\xc5\xb3 dien\xc5\xb3 nustatymo b\xc5\xabdai (nors pastarasieji labiau paplito tik XX a. pirmojoje pus\xc4\x97je, kai imta atid\xc5\xbeiai nagrin\xc4\x97ti moters ciklo trukm\xc4\x99), ta\xc4\x8diau XX am\xc5\xbeiuje itin i\xc5\xa1plito prezervatyvai ir chemin\xc4\x97s kontracepcijos b\xc5\xabdai. Manoma, kad b\xc5\xabtent d\xc4\x97l j\xc5\xb3 paplitimo XX a. antrojoje pus\xc4\x97je labai suma\xc5\xbe\xc4\x97jo gimstamumas daugelyje i\xc5\xa1sivys\xc4\x8diusi\xc5\xb3 pasaulio \xc5\xa1ali\xc5\xb3, nors d\xc4\x97l kontracepcijos prieinamumo \xc5\xa1iek tiek \xc4\x97m\xc4\x97 gaus\xc4\x97ti paaugli\xc5\xb3 n\xc4\x97\xc5\xa1tumo atvej\xc5\xb3.\n_START_SECTION_\nKontracepcijos b\xc5\xabdai\n_START_PARAGRAPH_\nKontracepcijos b\xc5\xabdai yra \xc5\xa1ie:'